Ngwanabo rena yo yo e bilego e le mogwera wa rena yo a rategago o be a na le mosadi le bana ba tshelelago, ditlogolo gotee le ditlogolwana. Le gona o be a na le bana ba bantši kudu ba moya. Polelo ya segopotšo ya Ngwanabo rena Pierce e neilwe legaeng la Bethele ya Brooklyn ka Mokibelo, March 22, 2014, ke Mark Sanderson, yo le yena e lego setho sa Sehlopha se Bušago. Tše dingwe tša dilo tšeo a di boletšego ke kholofelo ya Ngwanabo rena Pierce ya go phela legodimong gomme a bala mantšu a Jesu ao a rego: “Ntlong ya Tate go na le madulo a mantši. . . . Ge e ba ke tloga ke eya go le lokišetša lefelo, ke tla buša ka boa, ka le amogela gae go nna gore moo ke lego gona le lena le be gona. Le gona, le tseba tsela ya moo ke yago.”—Joh. 14:2-4.